
   KLASA:030-01/24-01/3
   URBROJ: 539/06/01-24-4
   Zagreb, 19. rujan 2024.
ZAPISNIK

SA 7. IZBORNE SKUPŠTINE HRVATSKE KOMORE SOCIJALNIH RADNIKA

koja se održala hibridno 19. rujna 2024. godine, s početkom u 16:00 sati u Domu za starije osobe Medveščak, Trg Drage Iblera 8, 10000 Zagreb. 
               DNEVNI RED

1. Otvaranje Skupštine 

2. Izbor Radnih tijela: 

· Radno predsjedništvo (3 člana)

· Izborna komisija (5 članova) i 

· Ovjerovitelji zapisnika (2 člana)

3. Usvajanje izvješća Radnog predsjedništva

4. Usvajanje Dnevnog reda

5. Usvajanje konačne kandidacijske liste
6. Izbor Tijela Komore: 

· Predsjednik/ica Komore (1 član)

7. Usvajanje izvješća Izborne komisije o rezultatima glasovanja

8. Obraćanje izabranog Predsjednika/ice Komore

9. Zatvaranje Skupštine

AD 1.

Predsjednik Skupštine Ivan Jazvić pozdravlja prisutne i zahvaljuje svima na sudjelovanju.
Navodi da se ova Izborna Skupština održava slijedom događaja s prošle Skupštine kada je kolega Antun Ilijaš dao ostavku na mjesto Predsjednika Hrvatske komore socijalnih radnika.

Tumačenjem pravnih propisa koji uređuju rad Komore, Predsjednik Hrvatske komore socijalnih radnika se bira do kraja mandata njegovog prethodnika, odnosno na razdoblje od nešto više od godinu dana, do studenog 2025. godine.

AD 2.

Za Radno predsjedništvo predlažu se Silvija Kancijan, Katarina Radat i Marija Kuštra.

Silvija Kancijan je većinom glasova izabrana za članicu Radnog predsjedništva.

(Za – 30 članova, Protiv – 1 član, Suzdržanih – 0 članova)

Katarina Radat je većinom glasova izabrana za članicu Radnog predsjedništva.

(Za – 26 članova, Protiv –  1 član, Suzdržanih – 1 član)

Marija Kuštra je jednoglasno izabrana za članicu Radnog predsjedništva.

(Za – 28 članova, Protiv – 0 članova, Suzdržanih – 0 članova)
Za Izbornu komisiju predlažu se Elza Parlov, Vjeka Marijan Avakumović, Andreja Mihatović, Karolina Martinuš i Štefica Karačić.
Elza Parlov je jednoglasno izabrana za članicu Izborne komisije.

(Za – 34 člana, Protiv – 0 članova, Suzdržanih – 0 članova)

Vjeka Marijan Avakumović je većinom glasova izabrana za članicu Izborne komisije.

(Za – 29 članova, Protiv – 1 član, Suzdržanih – 0 članova)

Andreja Mihatović je jednoglasno izabrana za članicu Izborne komisije.

(Za – 29 članova, Protiv – 0 članova, Suzdržanih – 0 članova)

Karolina Martinuš je jednoglasno izabrana za članicu Izborne komisije.

(Za – 23 člana, Protiv – 0 članova, Suzdržanih – 0 članova)

Štefica Karačić je većinom glasova izabrana za članicu Izborne komisije.

(Za – 23 člana, Protiv – 0 članova, Suzdržanih – 1 član)

Za ovjerovitelje zapisnika predlažu se Ivan Turković i Jagoda Šukovez.
Ivan Turković je većinom glasova izabran za ovjerovitelja zapisnika.

(Za – 35 članova, Protiv – 0 članova, Suzdržanih – 1 član)
Jagoda Šukovez je jednoglasno izabrana za ovjeroviteljicu zapisnika.

(Za – 34 člana, Protiv – 0 članova, Suzdržanih – 0 članova)

AD 3.

Radno predsjedništvo utvrdilo je da je na Skupštini prisutan 41 član Hrvatske komore socijalnih radnika.

Izvješće Radnog predsjedništva je usvojeno većinom glasova prisutnih članova. 

(Za – 37 članova, Protiv – 0 članova, Suzdržanih – 1 član)
AD 4.

Predsjednik Skupštine daje na usvajanje Dnevni red.
Odluka
Dnevni red je jednoglasno usvojen.

(Za – 36 članova, Protiv – 0 članova, Suzdržanih – 0 članova)
AD 5.

Predsjednik Skupštine daje na usvajanje Konačnu kandidacijsku listu s jednim kandidatom za Predsjednika Hrvatske komore socijalnih radnika.

Odluka

Konačna kandidacijska lista je usvojena većinom glasova prisutnih članova.

(Za – 37 članova, Protiv – 0 članova, Suzdržanih – 3 člana)
AD 6.
Predsjednik Skupštine poziva prisutne da pristupe glasovanju za Predsjednika Hrvatske komore socijalnih radnika. Jedini kandidat koji se kandidirao u kandidacijskom postupku je Domagoj Kronstein čiji životopis i program rada su zaprimili svi članovi Hrvatske komore socijalnih radnika zajedno s pozivom i dnevnim redom za 7. izbornu Skupštinu.
AD 7.

Nakon provedenog glasovanja, Izborna komisija je prebrojala glasove, a izvješće je prisutnima objavila Predsjednica Izborne komisije Elza Parlov. 
Odluka

Domagoj Kronstein je izabran za Predsjednika Hrvatske komore socijalnih radnika većinom glasova prisutnih članova.

(Za – 34 članova, Protiv – 3 člana, Suzdržanih – 6 članova)

Predsjednik Skupštine poziva prisutne članove da glasuju o Izvješću Izborne komisije.

(Za – 29 članova, Protiv – 0 članova, Suzdržanih – 1 član)

Elza Parlov čestita novoizabranom Predsjedniku Hrvatske komore socijalnih radnika Domagoju Kronsteinu.

AD 8.

Predsjednik Skupštine poziva novoizabranog Predsjednika Hrvatske komore socijalnih radnika Domagoja Kronsteina da se obrati prisutnima.

Domagoj Kronstein se kolegicama i kolegama iskreno zahvaljuje na ukazanom povjerenju i prilici da se obrati kao novi Predsjednik Hrvatske komore socijalnih radnika. Ovo je velika čast, ali i ogromna odgovornost koju će s ponosom nositi, svjestan važnosti zajedničkog rada u ovoj struci. Socijalni radnici predstavljaju temelj socijalne pravde u našem društvu i svakodnevno se suočavaju s izazovima koji od njih zahtijevaju maksimalnu predanost i profesionalnost. Upravo zbog toga je zadatak Komore osigurati podršku, pravnu sigurnost i alate potrebne za što kvalitetnije obavljanje dužnosti. Ističe neke ključne smjernice koje će ga voditi kroz naredno razdoblje: 
a) Prva i najvažnija smjernica je jačanje suradnje među članovima Komore i s vanjskim partnerima kao što su resorno Ministarstvo, Hrvatski Zavod za socijalni rad, Sindikat, različite udruge, a prvenstveno Hrvatska udruga socijalnih radnika. Samo kroz otvoren dijalog i stalnu suradnju moguće je osigurati pozitivne promjene koje će direktno utjecati na rad socijalnih radnika i kvalitetu socijalne skrbi koju pružaju. 
b) Drugi prioritet je usklađivanje i izmjena pravilnika. Pravilnici Komore trebaju biti fleksibilniji i prilagodljiviji kako bi odgovorili na realne izazove s kojima se socijalni radnici susreću u svom radu.

c) Priznavanje inozemnih stručnih kvalifikacija u Komori trenutno oduzima veliki dio vremena i resursa Komore. Uložiti će se dodatni napori kako bi se pojednostavili procesi, ubrzali administrativni postupci i omogućila integracija kvalificiranih stručnjaka u sustav, a da se pritom očuvaju standardi. 
Ništa od ovoga neće biti moguće postići bez aktivnog sudjelovanja članova, a uključivanje svih članova Komore u rad kroz sekcije ključan je faktor uspjeha. Sekcije će biti platforma za razmjenu znanja, ideja i iskustava te za zajedničko kreiranje rješenja koja će unaprijediti struku socijalnog rada i poboljšati položaj socijalnih radnika u svim područjima djelatnosti. Poziva članove da se aktivno uključe, da predlažu ideje, iniciraju projekte i budu dio promjena. Biti jedini kandidat može značiti da postoji povjerenje u dosadašnji rad i obavljanje raznih dužnosti, ali isto tako može ukazivati i na potrebe da se više uključimo i aktiviramo kao zajednica. Kao novom Predsjedniku, njegov cilj je otvoriti prostor za dijalog, zajednički rad i razvoj profesije u skladu s izazovima s kojima se socijalni radnici svakodnevno susreću. Svi zajedno dijelimo odgovornost za budućnost naše struke. Kroz otvorenu komunikaciju, suradnju i predanost želi raditi na jačanju Komore, zaštiti profesionalnih interesa socijalnih radnika i osiguravanju kvalitetnijih uvjeta rada za sve socijalne radnike. Na kraju želi još jednom naglasiti koliko je važno zajedništvo. Samo kroz suradnju, međusobno poštovanje i podršku moguće je izgraditi snažniju i učinkovitiju Komoru koja će biti pravi partner svakom socijalnom radniku u Hrvatskoj. Zahvaljuje na povjerenju i raduje se zajedničkom radu na unapređenju struke socijalnog rada.
Predsjednik Skupštine čestita kolegi Domagoju Kronsteinu, želi mu uspješan rad narednih godinu dana, zahvaljuje svima što su izdvojili svoje vrijeme da prisustvuju Skupštini te zatvara Skupštinu.

7. izborna Skupština Hrvatske komore socijalnih radnika je zaključena u 16:40 sati.

PREDSJEDNIK SKUPŠTINE
Ivan Jazvić, diplomirani socijalni radnik

